Cod portocaliu de ploi abundente în 7 județe. ANM a emis și coduri galbene de ploi și vânt.
Meteorologii au emis joi dimineață o avertizare cod portocaliu de ploi. Avertizarea meteo este valabilă în șapte județe din vestul țării. De asemenea, au fost emise avertizări cod galben în județele apropiate.
Codul portocaliu de ploi abundente este valabil în perioada 4 noiembrie, ora 18:00 – 05 noiembrie, ora 18:00.Astfel, în județele Timiș și Arad, în vestul județului Caraș-Severin, precum și în zona montană a județelor Hunedoara,Alba, Cluj și Bihor va ploua abundent și se vor acumula cantități de apă în general de 40…60 l/mp.De asemenea, în intervalul 4 noiembrie, ora 18:00 – 6 noiembrie, ora 10:00, va fi în vigoare cu cod galben de ploi însemnate cantitativ.În intervalul menționat, în vestul și nord-vestul țării va ploua, iar cantitățile de apă vor depăși 25…30 l/mp și pe arii restrânse 30…40 l/mp.ANM a emis un al doilea cod galben de vânt, valabil astăzi, între orele 10:00 și 23:00.În intervalul menționat, în zona Carpaților Meridionali și Occidentali vor fi intensificări ale vântului, cu viteze îngeneral de 60…80 km/h, iar la altitudini de peste 1700 m, rafalele vor depăși 90…100 km/h.Intensificări ale vântului vor fi și în Banat și Crișana, cu rafale de 55…70 km/h.ANM precizează că intensificări temporare ale vântului vor fi local în nordul, centrul și estul țării, cu viteze de 45…55km/h.